**Mór Városi Önkormányzat Képviselő-testületének**

**62/2019. (II.20.) Kt.**

**határozata**

**a Móri Pitypang Óvoda óvodavezetői pályázatának kiírása tárgyában**

Mór Városi Önkormányzat Képviselő-testülete a pedagógusok előmeneteli rendszeréről és a közalkalmazottak jogállásáról szóló 1992. évi XXXIII. törvény köznevelési intézményekben történő végrehajtásáról szóló 326/2013. (VIII. 30.) Korm. rendelet 22.§. (6) - (7) bek. alapján, az alábbi feltételekkel hirdeti meg a **Móri Pitypang Óvoda** óvodavezetői megbízásra szóló pályázatát, és egyben felhatalmazást ad a jegyző részére a pályázati kiírás közzétételére a személyügyi központ internetes oldalán, az Oktatási és Kulturális Közlönyben, valamint a helyben szokásos módon.

Mór Városi Önkormányzat a "Közalkalmazottak jogállásáról szóló" 1992. évi XXXIII. törvény 20/A. és 20/B. § alapján pályázatot hirdet

**a Móri Pitypang Óvoda** (8060 Mór, Erzsébet tér 13.)

óvodavezető (magasabb vezető) munkakör betöltésére.

**A közalkalmazotti jogviszony időtartama**: határozatlan idejű közalkalmazotti jogviszony.

**Foglalkoztatás jellege**: teljes munkaidő.  
**A vezetői megbízás határozott időre,** 2019.augusztus 1-től 2024. július 31-ig-ig szól.

**A munkavégzés helye**: Fejér megye, 8060 Mór, Erzsébet tér 13.

**A beosztáshoz tartozó, illetve a vezetői megbízással járó lényeges feladatok:**

Az intézmény tevékenységi körébe tartozó feladatok vezetői irányítása, különös tekintettel a közalkalmazottak jogállásáról szóló 1992. évi XXXIII. törvényben, a nemzeti köznevelésről szóló 2011. évi CXC. törvényben, a pedagógusok előmeneteli rendszeréről és a közalkalmazottak jogállásáról szóló 1992. évi XXXIII. törvény köznevelési intézményekben történő végrehajtásáról szóló 326/2013. (VIII.30.) Korm.r.-ben, a nevelési-oktatási intézmények működéséről és a köznevelési intézmények névhasználatáról szóló 20/2012.(VIII.31.) EMMI rendeletben foglaltakra, és az egyéb vonatkozó jogszabályok és szakmai előírások, valamint fenntartói döntések szerint.

**Illetmény és juttatások:** az illetmény megállapítására és a juttatásokra a Közalkalmazottak jogállásáról szóló 1992. évi XXXIII. törvény rendelkezései az irányadók.

**Pályázati feltételek:**

-főiskola, felsőfokú német nemzetiségi óvodapedagógus,

-pedagógus szakvizsga keretében szerzett intézményvezetői szakképzettség,

-óvodapedagógus munkakörben szerzett - legalább 5 év feletti szakmai tapasztalat,

-a nevelési-oktatási intézményben óvodapedagógus-munkakörben fennálló, határozatlan időre, teljes munkaidőre szóló alkalmazás, vagy a vezetői megbízással egyidejűleg óvodapedagógusi munkakörben történő határozatlan időre, teljes munkaidőre szóló kinevezés,

-magyar állampolgárság,

-a magasabb vezetői beosztás ellátására szóló megbízást megelőzően, az egyes vagyonnyilatkozat-tételi kötelezettségekről szóló 2007.évi CLII. törvény szerinti vagyonnyilatkozat-tétel

-büntetlen előélet, illetőleg annak igazolása a pályázó nem áll foglalkozástól eltiltás hatálya alatt, továbbá nem áll a Kjt. 20. § (2) d) pontjában meghatározott büntetőeljárás hatálya alatt, valamint megfelel a Kjt. 20.§ (2c)-(2e) pontjának

-cselekvőképesség

**A pályázat elbírálásánál előnyt jelent:** vezetői gyakorlat - legalább 5 év feletti vezetői tapasztalat,

**A pályázat részeként benyújtandó iratok, igazolások:**

-fényképes szakmai önéletrajz,

-az intézmény vezetésére, fejlesztésére vonatkozó vezetési program,

-képzettséget, végzettséget igazoló okiratok,

-a pályázati feltételeknek történő megfelelés igazolása a dokumentumok egyszerű másolatával,

-3 hónapnál nem régebbi hatósági erkölcsi bizonyítvány,

-a pályázó nyilatkozata arról, hogy a pályázati anyagában foglalt személyes adatainak a pályázati eljárással összefüggésben szükséges kezeléséhez, továbbításához, valamint annak nyilvános képviselő-testületi ülésen történő megtárgyalásához hozzájárul,

-nyilatkozat, hogy a Kjt. 41.§-a szerinti összeférhetetlenségi ok nem áll fenn, ill. megbízása esetén azt 30 napon belül megszünteti.

**A beosztás betölthetőségének időpontja:** a beosztás legkorábban 2019. augusztus 1. napjától tölthető be.

**A pályázat benyújtásának határideje:** 2019. április 4.

A pályázati kiírással kapcsolatosan további információt dr. Némethné Utry Edit humánügyi irodavezető nyújt, a 308199196 -os telefonszámon.

**A pályázatok benyújtásának módja:**

Postai úton, a pályázatnak a Mór Városi Önkormányzat címére történő megküldésével (8060 Mór, Szent István tér 6.). Kérjük a borítékon feltüntetni a pályázati adatbázisban szereplő azonosító számot: 1/976/2019, valamint a beosztás megnevezését: ÓVODAVEZETŐ **és** elektronikus úton Fenyves Péter polgármester részére a fenyves@mor.hu e-mail címen keresztül.

**A pályázat elbírálásának módja, rendje:**

A pályázatokról – a jogszabályokban foglalt véleményezési eljárás lefolytatását követően - Mór Városi Önkormányzat Képviselő-testülete dönt. A képviselő-testület fenntartja magának a jogot, hogy a pályázatot érvénytelenné vagy eredménytelenné nyilvánítsa.

**A pályázat elbírálásának határideje:** 2019. május 31.

**A pályázati kiírás további közzétételének helye, ideje:**

• [www.mor.hu](http://www.mor.hu) - 2019. március 5.

•Oktatási és Kulturális Közlöny (megjelenéstől függően)

Határidő: 2019.05.31.

Felelős: jegyző(Humánügyi Iroda)

Fenyves Péter Dr. Ujszászi György Szabolcs

polgármester jegyző